  Виталий Пронин Гурт шудонъёсы пыриськиз дано паралимпиец В. Лекомцев.Москва улосысь Пересвет городын 20-тӥ мартэ сӥё-дано усьтӥськиз Россиысь ветлыны курадӟись но ляб адӟись спортсменъёслэн тол ӵошатсконзы. Таӵе вожвылъяськон нимысьтыз радъямын Паралимпиадае шедьымтэ спортсменъёс понна. Следж-хоккеен шудон, куасэн бызьылон но биатлон - ваньмыз со пыртэмын вал Лымшор Кореяысь Пхёнчканын ортчем 12 Паралимпиадалэн программаяз. Следж-хоккеен шудыса, медаль понна нюръяськозы «Удмуртия», «Башкирские пираты», Оренбургысь «Ястребы», Алексин городысь «Феникс», Санкт-Петербург но Москва городъёсысь сборной командаос. Куасэн бызьылонъя но биатлонъя вожвылъяськонэ пырисько 21 улосысь 85 спортсменъёс. Соос пӧлысь 3-ез Удмуртиысь: Владимир Кононов, Владислав Лекомцев но Михаил Тукмачев. Туннэ спортсменъёс кужымзэс эскерозы биатлонын. Валентина Емельянова Туспуктэмез авторлэн  